Në analizë përparimi i bërë kundër varfërisë, SIDA-s dhe sëmundjeve të tjera
Udhëheqës botërorë të mbledhur në Nju Jork diskutojnë objektivat globale të kësaj lufte
Çdo ditë më shumë se 7,400 vetë në mbarë botën infektohen me virusin Hiv që shkakton Sidën. 33 milion njerëz në të gjithë botën jetojnë me këtë virus – dy të tretat e të cilëve në Afrikën nën Sahariane. Por Mishel Sidib, kreu i UNAIDS, thotë se është bërë përparim i ndjeshëm në luftën kundër epidemisë. Disa vende me epidemi të rëndë – përfshi Afrikën e Jugut, Zimbabvenë dhe Nigerinë, po drejtojnë përpjekjet për të ulur nivelin e infektimit. Shefi i UNAIDS thotë se ky fakt tregon se parandalimi po funksionon në të gjitha nivelet e shoqërisë. Mishel Kazatçkine, drejtor ekzekutiv i Fondit Global në Luftën kundër Sidës, Tuberkulozit dhe Malaries thotë se vazhdimi i këtij përparimit do të kërkojë mbështetje financiare të rëndësishme nga komuniteti ndërkombëtar. Zoti Kazatchkine pranon se kjo është një shumë e madhe. Por shton se është një investim për të shpëtuar jetët e miliona njerëzve. Në shumë raste, Synimet e Zhvillimit të Mijëvjeçarit ndërthuren. Për shembull, përparimi në luftën kundër malaries, që vret një fëmijë çdo 45 sekonda në botë, mund të çojë në përparim drej synimit numër 4 – pakësimin e vdekshmërisë së fëmijëve. Ka një lidhje të ngjashme mes luftës kundër virusit Hiv/Sidë dhe uljes së vdekshmërisë së nënave që është synimi numër 5. Mishel Kazatçkine shpjegon. Si zoti Kazatçkine dhe Sidibe besojnë se do të jetë e mundur të arrihet pranë objektivit për të pakësuar sëmundjen – ndoshta edhe sipas planit. Por ata thonë se disa pengesa duhet të kapërcehen. Ata thonë se duhet të sigurohet financimi afatgjatë, ilaçet e përballueshme, sistemet kombëtare të shëndetit duhet të përmirësohen dhe diskriminimi kundër njerëzve që jetojnë me sëmundje të tilla si virusi Hiv dhe Sida duhet të eleminohet.